b'\n_START_ARTICLE_\nNezakonita trgovina z drogami v Latinski Ameriki\n_START_PARAGRAPH_\nNezakonita trgovina z drogami v Latinski Ameriki se nana\xc5\xa1a predvsem na proizvodnjo in prodajo kokaina in konoplje, z namenom izvoza teh prepovedanih snovi v ZDA in Evropo. Kokain se proizvaja v glavnem v Andih ju\xc5\xbene Amerike, najizrazitej\xc5\xa1a proizvodnja kokaina in gojenje koke se pa odvija predvsem v Kolumbiji, Peruju in Boliviji. V Latinski Ameriki je u\xc5\xbeivanje drog razmeroma nizka, je pa v zadnjih letih opaziti velik porast u\xc5\xbeivanja kokaina vzdol\xc5\xbe glavnih tihotapskih poti. Od leta 2008 je glavni cilj tihotapcev spraviti drogo skozi Mehiko v ZDA, predvsem v centralno Ameriko. Zaradi vpliva mehi\xc5\xa1ke vlade, ki je s svojimi represivnimi organi mo\xc4\x8dno posegla v kartele in tihotapske poti, so karteli za\xc4\x8deli iskati druge poti, predvsem skozi Gvatemalo in Honduras. To je premik, ki se je zgodil od 1980, ko je bila glavna tihotapska pot \xc4\x8dez Karibsko oto\xc4\x8dje v Florido. ZDA ostajajo glavni cilj tihotapcev iz Latinske Amerike, kljub temu pa okoli 25\xc2\xa0% do 30\xc2\xa0% proizvedenega kokaina pride v Evropo, obi\xc4\x8dajno preko Zahodne Afrike._NEWLINE_Kolumbijski in Mehi\xc5\xa1ki karteli s proizvodnjo in preprodajo prepovedanih drog letno ustvarijo od 18 do 39 bilijonov ameri\xc5\xa1kih dolarjev prometa. Mehi\xc5\xa1ki karteli ostajajo najhuj\xc5\xa1a kriminalna zdru\xc5\xbeba za ZDA. Od leta 2010 sta se izoblikovala dva mehi\xc5\xa1ka kartela, ki imata najve\xc4\x8djo mo\xc4\x8d in sicer v prvega so se zdru\xc5\xbeili Ju\xc3\xa1rez kartel, Tijuana kartel, Los Zetas in Beltr\xc3\xa1n-Leyva, v drugega pa Gulf Cartel, Sinaloa Cartel and La Familia Cartel.'